Uredba Komisije (ES) št. 775/2004

z dne 26. aprila 2004

o spremembi Priloge I k Uredbi (ES) št. 304/2003 Evropskega parlamenta in Sveta o izvozu in uvozu nevarnih kemikalij

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 304/2003 Evropskega parlamenta in Sveta z dne 28. januarja 2003 o izvozu in uvozu nevarnih kemikalij [1] in zlasti člena 22(1) Uredbe,

ob upoštevanju naslednjega:

(1) Uredba (ES) št. 304/2003 se uporablja za izvajanje Rotterdamske konvencije o postopku soglasja po predhodnem obveščanju (postopek PIC), za nekatere nevarne kemikalije in pesticide v mednarodni trgovini, podpisane 11. septembra 1998, ki jo je Skupnost odobrila s Sklepom Sveta 2003/106 ES [2].

(2) Priloga I k Uredbi (ES) št. 304/2003 je sestavljena iz treh delov, od katerih vsak vsebuje seznam kemikalij, za katere se zahteva postopek obveščanja o izvozu, seznam kemikalij, ki izpolnjujejo pogoje za obveščanje PIC, in seznam kemikalij, za katere se uporablja postopek PIC v skladu z Rotterdamsko konvencijo.

(3) Glede na odločbe Komisije 2004/141/ES [3], 2004/248/ES [4], 2004/140/ES [5] in 2004/247/ES [6], sprejete v okviru Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [7], ki prepovedujejo ali strogo omejujejo kemikalije amitraz, atrazin, fention in simazin, je te kemikalije treba dodati na seznam kemikalij, ki ga vsebujeta dela 1 in 2 Priloge I k Uredbi (ES) št. 304/2003.

(4) Kemikaliji nonilfenol in nonilfenol etoksilat sta za industrijsko uporabo strogo omejeni z Direktivo 2003/53/ES Evropskega parlamenta in Sveta z dne 18. junija 2003 v zvezi z omejitvami pri trženju in uporabi nekaterih nevarnih snovi in pripravkov [8]. Poleg tega je bil v skladu z Uredbo Komisije (ES) št. 2076/2002 z dne 20. novembra 2002 o podaljšanju roka iz člena 8(2) Direktive Sveta 91/414/EGS in o nevključitvi nekaterih aktivnih snovi [9] v Prilogo I k navedeni direktivi ter o odvzemu registracij za fitofarmacevska sredstva, ki vsebujejo te snovi, nonilfenol etoksilat izločen iz Priloge I k Direktivi 91/414/EGS, dovoljenja za fitofarmacevtska sredstva, v katerih je bil naveden, pa so morala biti umaknjena s 25. julijem 2003. Skladno s tem morata biti obe kemikaliji dodani seznamu kemikalij, vsebovanem v delih 1 in 2 Priloge I k Uredbi (ES) št. 304/2003.

(5) Na 10. seji, ki je potekala od 17. do 21. novembra 2003, je Medvladni pogajalski odbor (INC) za Konvencijo sklenil, da se morajo DNOC in azbestna vlakna amozit, antofilit, aktinolit in tremolit prav tako podrediti obravnavanju v okviru začasnega postopka PIC. Skladno s tem se morajo navedene snovi dodati na seznam kemikalij, vsebovanih v Delu 3 Priloge I k Uredbi (ES) št. 304/2003, obstoječe vpise v delih 1 in 2 je treba spremeniti.

(6) Na isti seji je Medvladni pogajalski odbor INC sklenil, da morajo biti pripravki v prahu s kombinacijo benomila v višini 7 ali več odstotkov, karbofurana v višini 10 ali več odstotkov in tirama v višini 15 ali več odstotkov podvrženi začasnemu postopku PIC. Skladno s tem se morajo taki pripravki dodati na seznam kemikalij, navedenih v delih 1 in 3 Priloge I k Uredbi (ES) št. 304/2003.

(7) Prilogo I k Uredbi (ES) št. 304/2003 je treba zato ustrezno spremeniti.

(8) Ukrepi, predvideni s to uredbo, so v skladu z mnenjem odbora, ustanovljenega v skladu s členom 29 Direktive Sveta 67/548/EGS [10] –

SPREJELA NASLEDNJO UREDBO:

Člen 1

Priloga I k Uredbi (ES) št. 304/2003 se spremeni v skladu s Prilogo k tej uredbi.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. aprila 2004

Za Komisijo

Margot Wallström

Članica Komisije

[1] UL L 63, 6.3.2003, str. 1. Uredba, kakor je bila spremenjena z Uredbo Komisije (ES) št. 1213/2003 (UL L 169, 8.7.2003, str. 27).

[2] UL L 63, 6.3.2003, str. 27.

[3] UL L 46, 17.2.2004, str. 35.

[4] UL L 78, 16.3.2004, str. 53.

[5] UL L 46, 17.2.2004, str. 32.

[6] UL L 78, 16.3.2004, str. 50.

[7] UL L 230, 19.8.1991, str. 1. Direktiva, kakor je bila nazadnje spremenjena z Direktivo Komisije 2004/30/ES (UL L 77, 13.3.2004, str. 50).

[8] UL L 178, 17.7.2003, str. 24.

[9] UL L 319, 23.11.2002, str. 3.

[10] UL L 196, 16.8.1967, str. 1. Direktiva, kakor je bila spremenjena z Uredbo (ES) št. 807/2003 (UL L 122, 16.5.2003, str. 36).

--------------------------------------------------

PRILOGA

Priloga I k Uredbi (ES) št. 304/2003 se spremeni na naslednji način:

1. Del 1 se spremeni na naslednji način:

(a) dodajo se naslednji vpisi:

"Kemikalija | Št. CAS | Št. Einecs | Oznaka KN | Podkategorija * | Omejitev uporabe ** | Države, za katere se obveščanje ne zahteva |

Amitraz + | 33089-61-1 | 251-375-4 | 29252000 | p(1) | so | |

Atrazin + | 1912-24-9 | 217-617-8 | 29336910 | p(1) | so | |

Fention + | 55-38-9 | 200-231-9 | 29309070 | p(1) | so | |

Simazin + | 122-34-9 | 204-535-2 | 29336910 | p(1) | so | |

Nonilfenol + C6H4(OH)C9H19 | 25154-52-3 | 246-672-0 | 29071300 | i(1) | so | |

Nonilfenol etoksilat + (C2H4O)nC15H24O | | | | i(1) p(1) | so p | |

Pripravki v prahu, ki vsebujejo kombinacijo z: | | | | | | Prosim, da preverite v PIC okrožnici na www.pic.int/ |

benomilom v višini 7 % ali več | 17804-35-2 | 241-775-7 | 29339080 | | |

karbofuranom v višini 10 % ali več | 1563-66-2 | 216-353-0 | 29329090 | | |

in tiramom v višini 15 % # ali več | 137-26-8 | 205-286-2 | 29303000" | | |

(b) vpis za azbestna vlakna se nadomesti z naslednjim:

"Azbestna vlakna: | | 310-127-6 | | | | Prosimo, da preverite v PIC okrožnici na www.pic.int/ |

Krokidolit # | 12001-28-4 | 252400 | i | p |

Amozit # | 12172-73-5 | 252400 | i | p |

Antofilit # | 77536-67-5 | 252400 | i | p |

Aktinolit # | 77536-66-4 | 252400 | i | p |

Tremolit # | 77536-68-6 | 252400 | i | p |

Krizotil+ | 12001-29-5 ali 132207-32-0 | 252400 | i | p" |

(c) vpis za DNOC se nadomesti z naslednjim:

"DNOC # | 534-52-1 | 208-601-1 | 29089000 | p(1) | p | Prosimo, da preverite v PIC okrožnici na www.pic.int/" |

2. Del 2 se spremeni na naslednji način:

(a) dodajo se naslednji vpisi:

"Kemikalija | Št. CAS | Št. Einecs | Oznaka KN | Kategorija * | Omejitev uporabe * |

Amitraz | 33089-61-1 | 251-375-4 | 29252000 | p | so |

Atrazin | 1912-24-9 | 217-617-8 | 29336910 | p | so |

Fention | 55-38-9 | 200-231-9 | 29309070 | p | so |

Simazin | 122-34-9 | 204-535-2 | 29336910 | p | so |

Nonilfenol C6H4(OH)C9H19 | 25154-52-3 | 246-672-0 | 29071300 | i | so |

Nonilfenol etoksilat (C2H4O)nC15H24O | | | | i p | so p" |

(b) črta se naslednji vpis:

"Kemikalija | Št. CAS | Št. Einecs | Oznaka KN | Kategorija * | Omejitev uporabe ** |

DNOC | 534-52-1 | 208-601-1 | 29089000 | p | p" |

(c) vpis za azbestna vlakna se nadomesti z naslednjim:

"Azbestna vlakna:

Krizotil | 12001-29-5 ali 132207-32-0 | | 252400 | i | p" |

3. Del 3 se spremeni na naslednji način:

(a) dodajo se naslednji vpisi:

"Kemikalija | Ustrezna/e številka/e CAS | Kategorija |

Azbestna vlakna:

Aktinolit | 77536-66-4 | Industrijska kemikalija |

Antofilit | 77536-67-5 | Industrijska kemikalija |

Amozit | 12172-73-5 | Industrijska kemikalija |

Krokidolit | 12001-28-4 | Industrijska kemikalija |

Tremolit | 77536-68-6 | Industrijska kemikalija |

DNOC in njegove soli (amonijeva sol, kalijeva sol, natrijeva sol) | 534-52-1, 2980-64-5, 5787-96-2, 2312-76-7 | Pesticid |

Pripravki v prahu, ki vsebujejo kombinacijo z: | | Zelo nevaren pesticidni pripravek |

benomilom v višini 7 % ali več | 17804-35-2 |

karbofuranom v višini 10 % ali več | 1563-66-2 |

in tiramom v višini 15 % ali več | 137-26-8" |

(b) črta se naslednji vpis:

"Krokidolit | 12001-28-4 | Industrijska kemikalija" |

--------------------------------------------------